钦定古今图书集成/理学汇编/学行典/第218卷 > 田密
## 钦定古今图书集成/理学汇编/学行典/第218卷 > 田密

按《仪封县志》：田密，字懋学，仪之九沟村人。连丁内外
艰，哀毁甚，曰：“我罪伊何，不自殒灭，乃延及我考与妣
也。”迨竣葬事，独居墓侧不忍还，朝夕抱土壤为马鬣
封，凡阅月二十有七，犹不忍还，曰：“我何以爱妻子之
养，而去考与妣之茔哉？”诸姻戚朋旧高其志，不堪其
苦，景其行，不泯其名。为白于邑长，遂造于茔次，进密
于前而劝之。“执事者即取其所席之苫，破其所枕之
块，撤其所居之庐。于是密乃伏于墓前，哭泣尽哀，脱
绖及衰，始服黑巾以出，然犹三回首以顾恋之也。”中川子为之赞。